|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  факс (8555) 43-15-35, тел.42-41-41 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  факс (8555) 43-15-35, тел.42-41-41 |
|  |  |
| **Р Е Ш Е Н И Е** | **К А Р А Р** |
| **№ 9** | **2022 елның 4 феврале** |

Татарстан Республикасы Түбән Кама муниципаль районының Бердәм конкурс комиссиясен һәм Татарстан Республикасы Түбән Кама муниципаль районының Бердәм аттестация комиссиясен төзү турында

«Россия Федерациясендә муниципаль хезмәт турында» 2003 елның 2 мартындагы 25-ФЗ номерлы Федераль закон, Муниципаль хезмәт турында Татарстан Республикасы кодексы, Татарстан Республикасы Түбән Кама муниципаль районы Уставы, Түбән Кама муниципаль районында муниципаль хезмәт турындагы Нигезләмә, кадрлар эше буенча аерым функцияләрне тапшыру турында төзелгән килешүләр нигезендә, Түбән Кама муниципаль районы Советы

КАРАР БИРӘ:

1. Татарстан Республикасы Түбән Кама муниципаль районының Бердәм конкурс комиссиясен төзергә һәм аның составын әлеге карарга 1 нче кушымта нигезендә расларга (алга таба - Бердәм конкурс комиссиясе).

2. Татарстан Республикасы Түбән Кама муниципаль районының Бердәм аттестация комиссиясен төзергә һәм аның составын әлеге карарга 2 нче кушымта нигезендә расларга (алга таба – Бердәм аттестация комиссиясе).

3. Татарстан Республикасы Түбән Кама муниципаль районының Бердәм конкурс комиссиясе турындагы Нигезләмәне әлеге карарга 3 нче кушымта нигезендә расларга.

4. Татарстан Республикасы Түбән Кама муниципаль районының Бердәм аттестация комиссиясе турында Нигезләмәне әлеге карарга 4 нче кушымта нигезендә расларга.

5. Татарстан Республикасы Түбән Кама муниципаль районы Советы аппаратына Бердәм конкурс комиссиясе һәм Бердәм аттестация комиссиясе эшчәнлеген оештыру-техник яктан тәэмин итү.

6. Әлеге карарны Түбән Кама муниципаль районының рәсми сайтында «Интернет» мәгълүмат-телекоммуникация челтәрендә урнаштырырга.

7. Әлеге карарның үтәлешен контрольдә тотуны җирле үзидарә, регламент һәм хокук тәртибе мәсьәләләре буенча даими комиссиягә йөкләргә.

Түбән Кама муниципаль районы Башлыгы

вазыйфаларын башкаручы,

Башлык урынбасары А.В.Умников

Түбән Кама муниципаль районы

Советының

2022 елның 4 февралендәге

9 номерлы карарына

1 нче кушымта

Татарстан Республикасы Түбән Кама муниципаль районының

Бердәм конкурс комиссиясе составы

|  |  |
| --- | --- |
| *Комиссия рәисе:* | |
| Умников  Александр Витальевич | Түбән Кама муниципаль районы Башлыгы вазыйфаларын башкаручы, Башлык урынбасары. |
| *Комиссия рәисе урынбасары:* | |
| Гыйззәтуллин  Алмаз Гаптрахман улы | Түбән Кама муниципаль район Советы аппараты җитәкчесе. |
| *Комиссиянең җаваплы секретаре:* | |
| Ворошилова  Марина Валентиновна | Түбән Кама муниципаль районы Советының кадрлар сәясәте һәм персонал белән идарә итү бүлеге җитәкчесе. |
| *Комиссия әгъзалары:* | |
| Зарифуллин  Рөстәм Таһир улы | Түбән Кама муниципаль районы Советының кокук бүлеге җитәкчесе; |
| ФИА ис. | Аңа конкурс игълан ителгән вакантлы вазыйфа булган Татарстан Республикасы Түбән Кама муниципаль районының җирле үзидарә органы җитәкчесе (җирлек башлыгы); |
| Моржин  Николай Сергеевич | Татарстан Республикасы Түбән Кама муниципаль районы иҗтимагый советы әгъзасы (килешү буенча); |
| Китанов  Григорий Леонидович | Түбән Кама районы сугыш, хезмәт, кораллы көчләр һәм хокук саклау органнары ветераннары (пенсионерлары) җирле иҗтимагый оешмасы рәисе (килешү буенча); |
| Носаненко  Галина Юрьевна | сәяси фәннәр кандидаты, «В.Г. Тимирясов исемендәге Казан инновацион университеты» ЮБ ХББУ Түбән Кама филиалы доценты (килешү буенча). |

Түбән Кама муниципаль районы

Башлыгы урынбасары А.В.Умников

Түбән Кама муниципаль районы

Советының

2022 елның 4 февралендәге

9 номерлы карарына

2 нче кушымта

Татарстан Республикасы Түбән Кама муниципаль районының

Бердәм аттестация комиссиясе составы

|  |  |
| --- | --- |
| *Комиссия рәисе:* | |
| Умников  Александр Витальевич | Түбән Кама муниципаль районы Башлыгы вазыйфаларын башкаручы, Башлык урынбасары. |
| *Комиссия рәисе урынбасары:* | |
| Гыйззәтуллин  Алмаз Гаптрахман улы | Түбән Кама муниципаль район Советы аппараты җитәкчесе. |
| *Комиссиянең җаваплы секретаре:* | |
| Ворошилова  Марина Валентиновна | Түбән Кама муниципаль районы Советының кадрлар сәясәте һәм персонал белән идарә итү бүлеге җитәкчесе. |
| *Комиссия әгъзалары:* | |
| Зарифуллин  Рөстәм Таһир улы | Түбән Кама муниципаль районы Советының кокук бүлеге җитәкчесе; |
| ФИА ис. | Аның муниципаль хезмәткәрләренә карата аттестация үткәрелгән Татарстан Республикасы Түбән Кама муниципаль районының җирле үзидарә органы җитәкчесе (җирлек башлыгы, структур бүлекчә җитәкчесе); |
| Моржин  Николай Сергеевич | Татарстан Республикасы Түбән Кама муниципаль районы иҗтимагый советы әгъзасы (килешү буенча); |
| Китанов  Григорий Леонидович | Түбән Кама районы сугыш, хезмәт, кораллы көчләр һәм хокук саклау органнары ветераннары (пенсионерлары) җирле иҗтимагый оешмасы рәисе (килешү буенча); |
| Носаненко  Галина Юрьевна | сәяси фәннәр кандидаты, «В.Г. Тимирясов исемендәге Казан инновацион университеты» ЮБ ХББУ Түбән Кама филиалы доценты (килешү буенча). |

Түбән Кама муниципаль районы

Башлыгы урынбасары А.В.Умников

Түбән Кама муниципаль районы

Советының

2022 елның 4 февралендәге

9 номерлы карарына

3 нче кушымта

**Татарстан Республикасы Түбән Кама муниципаль районының**

**Бердәм конкурс комиссиясе турында**

**Нигезләмә**

**1. Гомуми нигезләмәләр**

1.1. Татарстан Республикасы Түбән Кама муниципаль районының Бердәм конкурс комиссиясе (алга таба - Бердәм конкурс комиссиясе) Түбән Кама муниципаль районы Советы карары белән төзелә.

1.2. Бердәм конкурс комиссиясе муниципаль хезмәтнең вакантлы вазыйфаларын биләүгә конкурс үткәрүне тәэмин итү һәм Түбән Кама муниципаль районында вакантлы идарә вазыйфаларын һәм муниципаль хезмәт вазыйфаларын биләүгә кадрлар резервына кертү (алга таба – конкурс) максатларында оештырыла.

1.3. Бердәм конкурс комиссиясе даими эшләүче орган булып тора һәм үз эшчәнлеген Россия Федерациясе һәм Татарстан Республикасы законнары, Түбән Кама муниципаль районы Уставы, башка муниципаль хокукый актлар, әлеге Нигезләмә (алга таба - Нигезләмә) нигезендә, шулай ук муниципаль хезмәтнең вакантлы вазыйфаларын биләүгә конкурс оештыру һәм үткәрү, вакантлы идарә вазыйфаларын һәм муниципаль хезмәт вазыйфаларын биләүгә кадрлар резервына кертүгә конкурс оештыру һәм үткәрү буенча функцияләрне тапшыру турында төзелгән килешүләр нигезендә гамәлгә ашыра.

**2. Конкурс комиссиясенең төп бурычлары һәм функцияләре**

2.1. Бердәм конкурс комиссиясенең төп бурычлары булып тора:

- конкурста катнашу өчен гражданнарның тигез мөмкинлекләрен тәэмин итү, шулай ук муниципаль хезмәткәрләрнең конкурс нигезендә вазыйфаи үсеш хокукын гамәлгә ашыру;

- Түбән Кама муниципаль районында муниципаль хезмәтнең вакантлы вазыйфаларын биләүгә конкурс оештыру һәм үткәрү;

- Түбән Кама муниципаль районында вакантлы идарә вазыйфаларын һәм муниципаль хезмәт вазыйфаларын биләүгә кадрлар резервына кертүгә конкурс оештыру һәм үткәрү;

2.2. Бердәм конкурс комиссиясе үзенә йөкләнгән бурычлар нигезендә түбәндәге функцияләрне башкара:

- вакантлы вазыйфаны биләп торуга конкурс үткәрү турында оештыру акты проекты әзерли;

- Түбән Кама муниципаль районының рәсми сайтында «Интернет» мәгълүмат-телекоммуникация челтәрендә «Кадрлар сәясәте» бүлегендә, Түбән Кама муниципаль районының массакүләм мәгълүмат чараларында түбәндәге мәгълүмат урнаштыруны гамәлгә ашыра:

1) конкурс үткәрү һәм аны үткәрү шартлары турында белдерү;

- гражданнардан документлар кабул итә һәм тикшерә һ. б.;

- бәяләү процедураларын оештыра;

- конкурс комиссиясе утырышын үткәрү кысаларында оештыру-техник чараларны башкара (комиссия әгъзаларын чакыру, материаллар әзерләү һ. б.);

- конкурс комиссиясе карарын билгеләнгән тәртиптә рәсмиләштерә;

- конкурста катнашучыларга конкурс нәтиҗәләре турында хәбәр итә;

- конкурс комиссиясе эше йомгаклары буенча җирле үзидарә органнарына комиссия беркетмәсен җибәрә.

**3. Конкурс комиссиясенең эш тәртибе**

3.1. Бердәм конкурс комиссиясе комиссия рәисе, аның урынбасары, секретаре һәм комиссия әгъзаларыннан тора. Комиссия рәисе урынбасары, комиссия рәисе булмаган очракта, аның вәкаләтләрен башкара.

3.2. Комиссия рәисе түбәндәге вәкаләтләрне гамәлгә ашыра:

- комиссия эшчәнлегенә гомуми җитәкчелек итүне гамәлгә ашыра;

- комиссия утырышын үткәрү урынын һәм вакытын билгели;

- комиссия утырышларында рәислек итә;

- комиссия утырышлары беркетмәләрен һәм карарларын имзалый;

- комиссия тарафыннан кабул ителгән карарлар турында Түбән Кама муниципаль районы җирле үзидарә органнарына язма формада хәбәр итә;

- үз компетенциясе кысаларында комиссия тарафыннан кабул ителгән карарларның үтәлешен контрольдә тота.

3.3. Комиссия секретаре түбәндәге вәкаләтләрне гамәлгә ашыра:

- комиссия утырышының көн тәртибен формалаштыра;

- комиссия әгъзаларына комиссия утырышын үткәрү датасы, урыны һәм вакыты турында хәбәр итә;

- комиссия утырышына материаллар әзерләүне тәэмин итә;

- комиссия утырышы беркетмәсен алып бара һәм имзалый;

- комиссия карары нигезендә кирәкле документларны рәсмиләштерә;

- комиссия карарын әзерләүне һәм Түбән Кама муниципаль районы җирле үзидарә органнарына тапшыруны гамәлгә ашыра;

- конкурсның нәтиҗәләрен конкурста катнашкан кандидатларга язма рәвештә ул тәмамланганнан соң җиде көн эчендә җиткерә;

3.4. Конкурс комиссиясе әгъзалары түбәндәге вәкаләтләрне гамәлгә ашыралар:

- комиссия утырышларында, аның карарлары проектларын әзерләүдә катнашалар;

- комиссия компетенциясенә караган мәсьәләләр буенча тәкъдимнәр кертәләр;

- комиссия рәисе күрсәтмәләрен үтиләр;

- тиешле белешмә-мәгълүмат материаллары белән танышалар.

3.5. Бердәм конкурс комиссиясе утырышы, әгәр анда аның әгъзаларының гомуми саныннан кимендә өчтән икесе катнашса, хокуклы дип санала.

3.6. Конкурсның үткәрү нәтиҗәләре буенча Бердәм конкурс комиссиясе түбәндәге карарлар кабул итә:

1) кандидат муниципаль хезмәтнең вакантлы вазыйфасына квалификация таләпләренә туры килә;

2) кандидат муниципаль хезмәтнең вакантлы вазыйфасына квалификация таләпләренә туры килми;

3) кандидат кадрлар резервына кертү өчен тәкъдим ителде.

Вакантлы идарәче вазыйфаларын һәм муниципаль хезмәт вазыйфаларын биләүгә кадрлар резервына кертүгә конкурс үткәрү нәтиҗәләре буенча Бердәм конкурс комиссиясе түбәндәге карарлар кабул итә:

1) кандидатны (кандидатларны) кадрлар резервына кертергә;

2) кандидатны (кандидатларны) кадрлар резервына  кертмәскә.

Бердәм конкурс комиссиясе  түбәндәге очракларның берсендә конкурсны үткәрелмәгән дип тану турында карар кабул итә:

1) барлык кандидатларның да конкурста катнашудан баш тартуы;

2) вазыйфага квалификация таләпләренә җавап бирүче кандидатлар ачыкланмаган булса. ​

3.7. Бердәм конкурс комиссиясе тарафыннан ачык тавыш бирү юлы белән утырышта катнашучы әгъзаларының күпчелек тавышы белән, кандидатлар булмаганда, карар кабул ителә. Рәис, урынбасары, секретарь һәм комиссия әгъзалары берәр тавышка ия. Тавышлар тигез булган очракта, комиссия утырышында рәислек итүче тавышы хәлиткеч булып тора.

3.8. Бердәм конкурс комиссиясе карары бер нөсхәдә беркетмә белән рәсмиләштерелә, аны утырышта катнашкан рәис, рәис урынбасары, секретарь һәм комиссия әгъзалары имзалый.

3.9. Конкурсның уздыру нәтиҗәләре буенча Бердәм конкурс комиссиясе утырышы беркетмәсе, тиешле карар кабул итү өчен, комиссия утырышы көненнән җиде көн эчендә җирле үзидарә органына тапшырыла.

3.10. Бердәм конкурс комиссиясе эшчәнлеген матди-техник тәэмин итү Түбән Кама муниципаль районы Советы тарафыннан башкарыла.

3.11. Комиссия әгъзалары комиссия эшендә җәмәгатьчелек тәртибендә катнаша.

Түбән Кама муниципаль районы

Башлыгы урынбасары А.В.Умников

Түбән Кама муниципаль районы

Советының

2022 елның 4 февралендәге

9 номерлы карарына

4 нче кушымта

**Татарстан Республикасы Түбән Кама муниципаль районының**

**Бердәм аттестация комиссиясе турында Нигезләмә**

**1. Гомуми нигезләмәләр**

1.1. Татарстан Республикасы Түбән Кама муниципаль районының Бердәм конкурс комиссиясе (алга таба - Бердәм конкурс комиссиясе) Түбән Кама муниципаль районы Советы карары белән төзелә.

1.2. Бердәм аттестация комиссиясе Түбән Кама муниципаль районы муниципаль хезмәткәрләренә аттестация һәм квалификация имтиханын үткәрүне тәэмин итү максатларында төзелә.

1.3. Бердәм аттестация комиссиясе даими эшләүче орган булып тора һәм үз эшчәнлеген Россия Федерациясе һәм Татарстан Республикасы законнары, Түбән Кама муниципаль районы Уставы, башка муниципаль хокукый актлар, әлеге Нигезләмә (алга таба - Нигезләмә) нигезендә, шулай ук муниципаль хезмәткәрләрнең аттестациясен һәм квалификация имтиханын оештыру һәм үткәрү буенча функцияләрне тапшыру турында төзелгән килешүләр нигезендә гамәлгә ашыра.

**2. Бердәм аттестация комиссиясенең төп бурычлары һәм функцияләре**

2.1. Бердәм аттестация комиссиясенең төп бурычлары булып тора:

- муниципаль хезмәткәрнең биләгән вазыйфасына туры килү-килмәвен билгеләү максатларында, аның һөнәри эшчәнлеген бәяләү нигезендә аттестация үткәрү;

- муниципаль хезмәткәрләрнең белемнәрен, күнекмәләрен һәм осталыкларын (һөнәри дәрәҗәсен) бәяләү максатларында квалификация имтиханнары үткәрү.

2.2. Бердәм аттестация комиссиясе үзенә йөкләнгән бурычлар нигезендә түбәндәге функцияләр башкара:

1) аттестация буенча:

- муниципаль район муниципаль хезмәткәрләрен аттестацияләү графигын әзерли;

- җирле үзидарә органнарына агымдагы елда муниципаль хезмәткәрләргә аттестация үткәрү турында хәбәр итә;

- муниципаль хезмәткәрләрне аттестацияләүне үткәрү турында оештыру акты проектын әзерли;

- бәяләү процедураларын оештыра;

- муниципаль районның Бердәм аттестация комиссиясе утырышын үткәрү кысаларында оештыру-техник чараларны башкара;

- комиссия карарын билгеләнгән тәртиптә рәсмиләштерә;

- аттестация материалларын җирле үзидарә органнарына җибәрә.

2) квалификация имтиханы буенча:

- муниципаль хезмәткәрләрнең квалификация имтиханын үткәрү турында оештыру акты проектын әзерли;

- бәяләү процедураларын оештыра;

- Бердәм аттестация комиссиясе утырышын үткәрү кысаларында оештыру-техник чараларны башкара;

- комиссия карарын билгеләнгән тәртиптә рәсмиләштерә;

- квалификация имтиханын үткәрү турындагы материалларны җирле үзидарә органнарына җибәрә.

**3. Аттестация комиссиясенең эш тәртибе**

3.1. Бердәм аттестация комиссиясе комиссия рәисе, аның урынбасары, секретаре һәм комиссия әгъзаларыннан тора. Комиссия рәисе урынбасары, комиссия рәисе булмаган очракта, аның вәкаләтләрен башкара.

Бәйсез экспертлар комиссия составына аларны килештерү буенча кертелә. Бәйсез экспертлар булган комиссия әгъзалары саны комиссия әгъзаларының гомуми саныннан кимендә дүрттән бер өлешен тәшкил итәргә тиеш.

3.2. Бердәм аттестация комиссиясе утырышы, әгәр анда аның әгъзаларының гомуми саныннан кимендә өчтән икесе катнашса, хокуклы дип санала.

3.3. Аттестация үткәрү нәтиҗәләре буенча Бердәм аттестация комиссиясе түбәндәге карарлар кабул итә:

1) муниципаль хезмәтнең биләгән вазыйфасына туры килә;

2) муниципаль хезмәтнең биләгән вазыйфасына туры килә һәм билгеләнгән тәртиптә муниципаль хезмәтнең вакантлы вазыйфасын биләү өчен кадрлар резервына кертүгә тәкъдим ителә;

3) һөнәри яңадан әзерләү яки квалификация күтәрүне уңышлы узган очракта, муниципаль хезмәтнең биләгән вазыйфасына туры килә;

4) муниципаль хезмәтнең биләгән вазыйфасына туры килми.

3.4. Квалификация имтиханын үткәрү нәтиҗәләре буенча Бердәм аттестация комиссиясе түбәндәге карарлар кабул итә:

1) муниципаль хезмәткәр квалификация имтиханын тапшырды дип танырга һәм аны класслы чин бирү өчен тәкъдим итәргә;

2) муниципаль хезмәткәр квалификация имтиханын тапшырмаган дип танырга.

3.5. Бердәм аттестация комиссиясе карары аттестацияләнүче муниципаль хезмәткәр һәм аның турыдан-туры җитәкчесе булмаганда, ачык тавыш бирү юлы белән комиссия әгъзаларының күпчелек тавышы белән кабул ителә. Тавышлар тигез булган очракта, муниципаль хезмәткәр биләгән муниципаль хезмәт вазыйфасына туры килә (квалификация имтиханын тапшырган) дип таныла.

Аттестация комиссиясе әгъзасы булган муниципаль хезмәткәрне аттестацияләү (квалификация имтиханын уздыру) чорында әлеге комиссиядә аның әгъзалыгы туктатыла.

3.6. Бердәм аттестация комиссиясе карары бер нөсхәдә беркетмә белән рәсмиләштерелә, аны утырышта катнашкан рәис, рәис урынбасары, секретарь һәм комиссия әгъзалары имзалый.

3.7. Аттестация (квалификация имтиханы) материаллары җирле үзидарә органнарына үткәрелгәннән соң җиде көннән дә соңга калмыйча җибәрелә.

3.8. Бердәм аттестация комиссиясе эшчәнлеген матди-техник тәэмин итү Түбән Кама муниципаль районы Советы тарафыннан башкарыла.

3.9. Комиссия әгъзалары комиссия эшендә җәмәгатьчелек тәртибендә катнаша.

Түбән Кама муниципаль районы

Башлыгы урынбасары А.В.Умников